организацията на производители, с изключение на:
 а)
 инвестициите в средства за вътрешен транспорт; към момента на покупката организацията на производители представя пред съответната държава-членка надлежна обосновка, че инвестициите ще се използват само за вътрешен транспорт;
 б)
 допълнително автомобилно оборудване за хладилен транспорт или транспорт при контролирана атмосфера.
 12.
 Наемане, освен когато е икономически обосновано като алтернатива на покупка по удовлетворителен за държавата-членка начин.
 13.
 Оперативни разходи за наети стоки.
 14.
 Разходи, свързани с договори за лизинг (данъци, лихви, разходи за застраховка и др.) и оперативни разходи, с изключение на:
 а)
 самият лизинг в рамките на нетната пазарна стойност на съответния актив и при условията, определени в член 55, параграф 1, първа алинея, буква б) от Регламент (ЕО) No 1974/2006;
 б)
 лизингът на употребявано оборудване, за което не е получавано подпомагане от Съюза или национално подпомагане през предходните седем години.
 15.
 Популяризиране на индивидуални търговски марки или марки, съдържащи географски означения, с изключение на:
 —
 фабрични/търговски марки на организации на производители, асоциации на организации на производители и дъщерни дружества в ситуацията, посочена в член 50, параграф 9,
 —
 общо популяризиране и популяризиране на знаци за качество,
 —
 разходи за печат с цел популяризиране върху опаковки или върху етикети съгласно всяко от двете предходни тирета, при условие че това е предвидено в оперативната програма.
 Географски наименования са разрешени само:
 а)
 ако са защитено наименование за произход или защитено географско указание, включено в Регламент (ЕО) No 510/2006 на Съвета (1), или
 б)
 ако при всички случаи, когато не се прилагат разпоредбите на буква а), тези географски наименования са вторични за основното послание.
 Рекламните материали за общo популяризиране и за популяризиране на знаци за качество носят символа на Европейския съюз (само в случай на визуални медии) и включват следния надпис: „Кампания, финансирана с помощта на Европейския съюз“. Организации на производители, асоциации на организации на производители и дъщерни дружества в ситуацията, посочена в член 50, параграф 9, не използват символа на Европейския съюз за популяризиране на своите фабрични/търговски марки.
 16.
 Сключването на договори с подизпълнители или възлагането на дейности на външни изпълнители във връзка с операциите или разходите, посочени като неприемливи в настоящия списък.
 17.
 ДДС, освен невъзстановим ДДС, както е посочено в член 71, параграф 3, буква а) от Регламент (ЕО) No 1698/2005.
 18.
 Всички национални и регионални данъци и данъчни налози.
 19.
 Лихви по дългове, освен когато вноската се извършва под форма, различна от невъзстановяема (безвъзмездна) пряка помощ.
 20.
 Закупуване на недвижимо имущество, което е било закупено с подпомагане от Съюза или национално подпомагане през предходните 10 години.
 21.
 Инвестиции в дейностите на дружества, ако инвестицията представлява финансова инвестиция, с изключение на инвестиции, които пряко допринасят за постигане на целите на оперативната програма.
 22.
 Разходи, направени от страни, различни от организацията на производители или членовете ѝ, от асоциациите на организации на производители или техните членове производители и от дъщерните дружества в ситуацията, посочена в член 50, параграф 9.
 23.
 Инвестиции или сродни видове действия извън стопанствата и/или помещенията на организацията на производители, асоциацията на организации на производители или техните членове производители или дъщерното